
Text rozhodnutia
Súd: Krajský súd Trnava Spisová značka: 23Sp/1/2015 Identifikačné číslo súdneho spisu: 2015200489 Dátum vydania rozhodnutia: 07. 01. 2016 Meno a priezvisko sudcu, VSÚ: JUDr. Andrea Vyskočová ECLI: ECLI:SK:KSTT:2016:2015200489.2
Opravné uznesenie Krajský súd v Trnave v právnej veci navrhovateľky: O. K., nar. XX.XX.XXXX, bytom J. XXX, XXX XX Y., právne zastúpená: Fridrich Paľko, s.r.o., so sídlom Grősslingova 4, 811 09 Bratislava, IČO: 36 864 421, proti odporkyni: Sociálna poisťovňa - ústredie, ul. 29. augusta č. 8-10, 813 63 Bratislava 1, o preskúmanie rozhodnutia odporkyne č. 28286-2/2015-BA zo dňa 18. marca 2015, t a k t o
r o z h o d o l :
Súd o p r a v u j e Rozsudok Krajského súdu v Trnave zo dňa 28. októbra 2015, č. k. 23 Sp/1/2015 - 38 v poučení, ktoré správne znie:
Proti tomuto rozhodnutiu n i e j e odvolanie prípustné (ust. § 250s O.s.p.).
o d ô v o d n e n i e :
Krajský súd v Trnave Rozsudkom zo dňa 28.10.2015, č. k. 23 Sp/1/2015-38 v poučení uviedol, že proti tomuto rozhodnutiu je možné podať odvolanie v lehote 15 dní odo dňa doručenia prostredníctvom tohto súdu na Najvyšší súd SR (§ 250s O.s.p.). V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.
Splnomocnený zástupca navrhovateľa podaním doručeným súdu dňa 07.12.2015 žiadal o opravu rozsudku Krajského súdu v Trnave zo dňa 28.10.2015, č. k. 23 Sp/1/2015-38 v poučení, v ktorom pripustil možnosť podania opravného prostriedku, keď krajský súd rozsudkom zrušil rozhodnutie odporkyne z dôvodov podľa § 250 j ods. 2 písm. c) a d) Občianskeho súdneho poriadku.
Podľa § 164 Občianskeho súdneho poriadku, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom.
Podľa § 250s Občianskeho súdneho poriadku, proti rozhodnutiu súdu, ktorým potvrdí rozhodnutie správneho orgánu, je prípustné odvolanie. Proti rozsudku súdu, ktorým zruší rozhodnutie správneho orgánu, je prípustné odvolanie len z dôvodov uvedených v § 250j ods. 2 písm. a) a b). Obnova konania, dovolanie a mimoriadne dovolanie nie sú prípustné.
Vzhľadom k tomu, že predmetným rozsudkom krajský súd zrušil napadnuté rozhodnutie správneho orgánu z dôvodov uvedených § 250j ods. 2 písm. c) a d), v zmysle citovaného ust. § 250s Občianskeho súdneho poriadku nie je voči takémuto rozsudku prípustné odvolanie, a preto súd rozhodol tak, ako je uvedené vo výrokovej časti tohto uznesenia a opravil zrejmú nesprávnosť v poučení predmetného rozsudku.
Poučenie:
Proti tomuto rozhodnutiu je možné podať odvolanie v lehote 15 dní odo dňa doručenia prostredníctvom tohto súdu na Najvyšší súd SR. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

